So Fucimoto
So Fucimoto (yap. 藤本 壮介; 4 avqust 1971, Hokkaydo, Hokkaydo prefekturası) — Yaponiya memarı. 1971-ci ildə Hokkaydoda anadan olmuş, 1994-cü ildə Tokio Universitetindən məzun olmuşdur. 2000-ci ildə Sou Fujimoto Architects adlı öz ofisini yaratmışdır. Memar yüngül strukturları və keçirici əlavələri ilə tanınır. Onun 2013-cü ildə dizayn etdiyi bir neçə ev Londonda Serpentayn qalereyasının pavilyonunda müvəqqəti sərgilənmişdir. 2008-ci ildə "So Fucimoto: İbtidai gələcək" adlı kitabını nəşr etdirmişdir. Kitab həmin tarixə kimi olan işlərinin xülasələrindən və ibtidai gələcək konsepsiyasından bəhs edir. 2000-ci ildə öz ofisini yaratdıqdan sonra Yaponiya və Avropada evlər dizayn etməyə başlamışdır. Onun dizayn etdiyi bir çox tikilinin arxasında duran ideyaya görə tikilinin funksiyası insan davranışı tərəfindən müəyyən olunur. 2019-cu ildə Fucimoto Parisi yenidən kəşf etmək layihəsi üçün seçilən 23 memardan biri olmuşdur. Onun bu layihəyə töfhəsi Parisin XVII əsr planını yenidən dizayn etmək olmuşdur.